Jaungarandžu Baznīcas kalns
Šis raksts ir par kulta vietu Alojas pagastā. Par citām jēdziena Baznīcas kalns nozīmēm skatīt nozīmju atdalīšanas lapu. Jaungarandžu Baznīcas kalns ir sena kulta vieta Limbažu novada Alojas pagasta centrālajā daļā. Joglas upes kreisajā krastā augšpus Ungurpilij, iepretim Smilgām. Jaungarandžu Baznīcas kalns nav pakalns, bet līdzens augstienes stūris pret Joglas upi, aizaudzis ar jaunaudzi. 1888. gada avīzē publicēti nostāsti, ka senos laikos šeit gribēts celt baznīcu, kā arī, ka šeit spokojas — pusnaktī bērni brēkuši un bijis redzams, ka lejā, upītē, cilvēki ar gariem matiem mazgājas.